KRITÉRIÁ A PODMIENKY NA OBSADZOVANIE FUNKĆNÝCH MIEST DOCENTOV A PROFESOROV

PREŠOVSKÁ UNIVERZITA V PREŠOVE
Všeobecné kritériá na obsadzovanie miest profesorov a docentov
 na Fakulte humanitných a prírodných vied

Vedecká rada Prešovskej univerzity v Prešove, po prerokovaní vo Vedeckej rade Fakulty humanitných a prírodných vied Prešovskej univerzity v Prešove dňa 14.11.2002, na svojom zasadnutí dňa 12. mája 2003 schválila tieto Všeobecné kritériá na obsadzovanie miest profesorov a docentov na Fakulte humanitných a prírodných vied.

§ 1 Kritériá na obsadzovanie miest docentov

Do funkcie docenta môže byť zaradený vysokoškolský učiteľ, ktorý je nositeľom vedecko-pedagogického titulu "docent" v študijnom odbore, na ktorý sa funkcia viaže, alebo v príbuznom študijnom odbore (§75, ods. 6., Zákona NR SR č. 131/2002 Z.z.) a preukázateľne plní pracovné povinnosti, ktoré sú určené v § 75, ods. 5 zákona č. 131/2002 Z.z. o vysokých školách a o zmene a doplnení niektorých zákonov. 

§ 2 Kritériá na obsadzovanie miest profesorov

1. Do funkcie profesora môže byť zaradený vysokoškolský učiteľ, ktorý preukázateľne plní pracovné povinnosti, určené v § 75, ods. 4 zákona č. 131/2002 Z.z. o vysokých školách a o zmene a doplnení niektorých zákonov, a ktorý: 

a) je nositeľom vedecko-pedagogického titulu "profesor". Počas pôsobenia v tejto funkcii je riadnym profesorom fakulty, alebo
b) je nositeľom vedecko-pedagogického titulu "docent", získaného na základe predloženia habilitačnej práce a úspešného absolvovania habilitačného konania alebo je nositeľom vedecko-pedagogického titulu "docent" a zároveň nositeľom vedeckej hodnosti "doctor scientiarum". Počas pôsobenia v tejto funkcii je mimoriadnym profesorom fakulty (§75, ods. 7. Zákona NR SR č. 131/2002 Z.z.). 

2.  V prípade vysokoškolského učiteľa, ktorý je nositeľom vedecko-pedagogického titulu "docent" a nie je nositeľom vedeckej hodnosti "doctor scientiarum", je zaradenie do funkcie profesora viazané na splnenie ďalších kritérií, ktoré sú určené v konkrétnych podmienkach výberového konania na obsadzovanie miest profesorov na fakulte, schválených vedeckou radou univerzity. Uchádzač o funkciu profesora má splnením týchto kritérií preukázať, že:
a) vykonáva vedecko-pedagogickú alebo umelecko-pedagogickú činnosť minimálne v rozsahu určenom v konkrétnych podmienkach na obsadzovanie miest profesorov na fakulte, schválených vedeckou radou univerzity,
b) je uznávanou vedeckou alebo umeleckou osobnosťou, jeho vedecké práce alebo umelecké diela sú uznávané doma a v zahraničí,    
c) ovplyvnil vývoj odboru vytvorením vedeckej alebo umeleckej školy alebo originálnej, všeobecne uznávanej skupiny, ktorá nadväzuje na jeho objavy, vynálezy, publikované vedecké práce alebo umeleckú tvorbu.

PREŠOVSKÁ UNIVERZITA V PREŠOVE
Konkrétne podmienky výberového konania na obsadzovanie
 miest  profesorov 
na Fakulte humanitných a prírodných vied

Vedecká rada Prešovskej univerzity v Prešove, po prerokovaní vo Vedeckej rade Fakulty humanitných a prírodných vied Prešovskej univerzity v Prešove dňa 14.11.2002, na svojom zasadnutí dňa 12. mája 2003 schválila tieto Konkrétne podmienky výberového konania na obsadzovanie miest profesorov na Fakulte humanitných a prírodných vied (ďalej "konkrétne podmienky").

V zmysle Všeobecných kritérií na obsadzovanie miest docentov a profesorov na Fakulte humanitných a prírodných vied môže byť do funkcie  profesora zaradený vysokoškolský učiteľ, ktorý je nositeľom vedecko-pedagogického titulu "profesor" alebo vysokoškolský učiteľ, ktorý je nositeľom vedecko-pedagogického titulu "docent", získaného na základe predloženia habilitačnej práce a úspešného absolvovania habilitačného konania alebo je nositeľom vedecko-pedagogického titulu "docent" a zároveň nositeľom vedeckej hodnosti "doctor scientiarum". V prípade vysokoškolského učiteľa, ktorý je nositeľom vedecko-pedagogického titulu "docent" a nie je nositeľom vedeckej hodnosti "doctor scientiarum", je zaradenie do funkcie profesora viazané na obligatórne splnenie ďalších kritérií v zmysle §1-§4 konkrétnych podmienok. Pri komplexnom posudzovaní všetkých uchádzačov o funkciu profesora sa prihliada na plnenie dodatkových ukazovateľov v zmysle §5 konkrétnych podmienok.

§ 1 Pedagogická prax a činnosť
Minimálne požiadavky na rozsah pedagogickej praxe uchádzača o funkciu profesora sú:
päť rokov pedagogická prax na vysokej škole v študijnom odbore, na ktorý sa funkcia viaže, alebo v príbuznom študijnom odbore, 

§ 2 Publikačná a tvorivá činnosť
Minimálne požiadavky na rozsah publikačnej činnosti uchádzača o funkciu profesora sú:
v pedagogických, humanitných, spoločenských,  behaviorálnych a právnych odboroch:
a) autorstvo 2 monografií alebo vysokoškolských učebníc (každá s minimálnym rozsahom 3 AH);
b) autorstvo 30 pôvodných vedeckých prác v domácich recenzovaných časopisoch a zborníkoch, autorstvo 10 pôvodných vedeckých prác v zahraničných recenzovaných alebo karentovaných časopisoch a zborníkoch; pričom uchádzač musí splniť jednu z uvedených položiek a u druhej sa priblížiť k stanovenej hodnote.
v prírodovedných odboroch (okrem matematicko-fyzikálnych a informatických):
a) autorstvo 2 monografií alebo vysokoškolských učebníc (každá s minimálnym rozsahom 3 AH)
b) autorstvo 35 pôvodných vedeckých prác v domácich recenzovaných časopisoch a zborníkoch, autorstvo 10 pôvodných vedeckých prác v zahraničných recenzovaných alebo karentovaných časopisoch a zborníkoch; pričom uchádzač musí splniť jednu z uvedených položiek a u druhej sa priblížiť k stanovenej hodnote.
v matematicko-fyzikálnych a informatických odboroch:
a) autorstvo 2 monografií alebo vysokoškolských učebníc (každá s minimálnym rozsahom 3 AH)
b) autorstvo 25 pôvodných vedeckých prác v domácich recenzovaných časopisoch a zborníkoch, autorstvo 5 pôvodných vedeckých prác v zahraničných recenzovaných alebo karentovaných časopisoch a zborníkoch; pričom uchádzač musí splniť jednu z uvedených položiek a u druhej sa priblížiť k stanovenej hodnote.
v ekonomických  a manažérskych odboroch:
a) autorstvo 2 monografií alebo vysokoškolských učebníc (každá s minimálnym rozsahom 3 AH)
b) autorstvo 25 pôvodných vedeckých prác v domácich recenzovaných časopisoch a zborníkoch, autorstvo 5 pôvodných vedeckých prác v zahraničných recenzovaných alebo karentovaných časopisoch a zborníkoch; pričom uchádzač musí splniť jednu z uvedených položiek a u druhej sa priblížiť k stanovenej hodnote.
v športových odboroch:
a) autorstvo 2 monografií alebo vysokoškolských učebníc (každá s minimálnym rozsahom 3 AH)
b) autorstvo 30 pôvodných vedeckých prác v domácich recenzovaných časopisoch a zborníkoch, autorstvo 10 pôvodných vedeckých prác v zahraničných recenzovaných alebo karentovaných časopisoch a zborníkoch; pričom uchádzač musí splniť jednu z uvedených položiek a u druhej sa priblížiť k stanovenej hodnote.
v technických odboroch:
a) autorstvo 2 monografií alebo vysokoškolských učebníc (každá s minimálnym rozsahom 3 AH)
b) autorstvo 40 pôvodných vedeckých prác v domácich recenzovaných časopisoch a zborníkoch, autorstvo 10 pôvodných vedeckých prác v zahraničných recenzovaných alebo karentovaných časopisoch a zborníkoch; pričom uchádzač musí splniť jednu z uvedených položiek a u druhej sa priblížiť k stanovenej hodnote.
vo výtvarnom umení:
a) realizácia 5 domácich samostatných výstav a 2 zahraničných samostatných výstav,
b) realizácia 25 domácich kolektívnych výstav a 8 zahraničných kolektívnych výstav,
c) aktívna účasť na 6 domácich sympóziách a na 2 sympóziách v zahraničí

§ 3 Ohlasy na publikačnú a tvorivú činnosť

Minimálna požiadavka na ohlas publikačnej činnosti kandidáta je:
v pedagogických, humanitných, spoločenských,  behaviorálnych a právnych odboroch:
40 citácií alebo recenzií kandidátových vedeckých prác doma, 10 citácií alebo recenzií kandidátových vedeckých prác v zahraničí alebo indexovaných citácií, pričom uchádzač musí splniť jednu z uvedených položiek a u ďalšej sa priblížiť k uvedenej hodnote.
v prírodovedných odboroch (okrem matematicko-fyzikálnych a informatických):
40 citácií alebo recenzií kandidátových vedeckých prác doma, 25 citácií alebo recenzií kandidátových vedeckých prác v zahraničí alebo indexovaných citácií, pričom uchádzač musí splniť jednu z uvedených položiek a u ďalšej sa priblížiť k uvedenej hodnote.
v matematicko-fyzikálnych a informatických odboroch:
30 citácií alebo recenzií kandidátových vedeckých prác doma, 15 citácií alebo recenzií kandidátových vedeckých prác v zahraničí alebo indexovaných citácií, pričom uchádzač musí splniť jednu z uvedených položiek a u ďalšej sa priblížiť k uvedenej hodnote.

v ekonomických  a manažérskych odboroch:
25 citácií alebo recenzií kandidátových vedeckých prác doma, 10 citácií alebo recenzií kandidátových vedeckých prác v zahraničí alebo indexovaných citácií, pričom uchádzač musí splniť jednu z uvedených položiek a u ďalšej sa priblížiť k uvedenej hodnote.
v športových odboroch:
50 citácií alebo recenzií kandidátových vedeckých prác doma, 10 citácií alebo recenzií kandidátových vedeckých prác v zahraničí alebo indexovaných citácií, pričom uchádzač musí splniť jednu z uvedených položiek a u ďalšej sa priblížiť k uvedenej hodnote.
v technických odboroch:
30 citácií alebo recenzií kandidátových vedeckých prác doma, 10 citácií alebo recenzií kandidátových vedeckých prác v zahraničí alebo indexovaných citácií, pričom uchádzač musí splniť jednu z uvedených položiek a u ďalšej sa priblížiť k uvedenej hodnote.
vo výtvarnom umení:
10 zastúpení v zbierkach doma a 2 zastúpenia v zbierkach v zahraničí

§ 4 Vedecká a umelecká škola
Minimálna požiadavka na preukázanie existencie vedeckej školy kandidáta je: 
a) realizácia alebo ukončenie výchovy dvoch ašpirantov alebo študentov postgraduálneho štúdia alebo doktorandského štúdia, alebo
b) vedenie aspoň dvoch ukončených grantových vedeckých a umeleckých projektov, nadačných projektov, výskumných úloh aplikovaného výskumu, projektov na štátnu objednávku, úloh štátneho výskumu
§ 5 Dodatkové ukazovatele pre komplexné posúdenie uchádzača o funkčné miesta profesorov
a)	Dôraz sa kladie na vedeckú a pedagogickú aktivitu uchádzačov v ostatných piatich rokoch.
b)	Zohľadňuje sa kvalita časopisov, kde uchádzač publikuje (impact factor). 
c) Zohľadňujú sa pozvané prednášky a pobyty v zahraničných a domácich ustanovizniach. 
d) Zohľadňuje sa aktívna účasť na zahraničných a domácich vedeckých podujatiach a podujatiach so zahraničnou účasťou. 
e) Zohľadňuje sa vypracovanie oponentských posudkov na získanie DrSc., CSc., Dr., PhD., ArtD., recenzie monografií, VŠ učebníc a skrípt, oponovanie grantových a vedecko-výskumných úloh. 
f) Zohľadňuje sa členstvo v komisiách pre obhajoby DrSc., PhD., ArtD., vymenúvacích komisiách a habilitačných komisiách, v komisiách grantových agentúr, pracovných skupinách Akreditačnej komisie, vedeckých kolégiách a radách fakúlt, vysokých škôl a ústavov SAV, domácich a medzinárodných inštitúciách, redakčných radách vedeckých časopisov a zborníkov. 
g) Zohľadňuje sa garantovanie študijných odborov a programov prvého, druhého a tretieho stupňa. 
h) Zohľadňuje sa vedenie študentov, ktorí získali prestížne domáce a medzinárodné uznanie (napr. umiestnenia v celoštátnych kolách ŠVOUK, umeleckých a športových súťažiach), vedenie rigoróznych prác, práca so stredoškolskými študentmi. 
i) Zohľadňuje sa projektovanie a budovanie špecializovaných výučbových laboratórií, výučbového softvéru, výskumných laboratórií a inej akademickej infraštruktúry. 
j) Zohľadňujú sa vyriešené a realizované tematické úlohy, zlepšovacie návrhy, autorské osvedčenia, patenty, objavy, úlohy vyriešené v rámci podnikateľskej činnosti, spolupráca s praxou. 
k) Zohľadňuje sa odborné a organizačné zabezpečenie medzinárodných a domácich vedeckých, umeleckých a športových podujatí. 

 Prehľadná tabuľka minimálnych kritérií na obsadzovanie funkcií profesorov na FHPV PU
študijné odbory	monografie alebo vysokoškolské učebnice	pôvodné vedecké práce
doma1	pôvodné vedecké práce v zahraničí alebo v karentovan. časopisoch 1	citácie domáce2	citácie v zahraničí alebo indexované citácie2	
pedagogické, humanitné, spoločenskovedné, behaviorálne  a právne	     2	  30	    10	   40	     10	
prírodovedné 	     2	   35	    10	   40	     25	
matematicko-fyzikálno-informatické	     2	   25	      5	   30	     15	
ekonomické a manažérske	     2	   25	      5	   25	     10	
športové	     2	   30	    10	   50	     10	
technické	     2	   40	    10	   30	     10	
výtvarné umenie	podľa textovej časti	
Poznámky:
1 - uchádzač musí splniť jednu z uvedených položiek a u ďalšej sa aspoň priblížiť k uvedenej hodnote
2 - uchádzač musí splniť jednu z uvedených položiek a u ďalšej sa aspoň priblížiť k uvedenej hodnote